《贺新郎 其三 赠建康郑玉脱籍》
宋代·刘仙伦

郑玉非娼女。叹尘缘未了，飘零被春留住。肠断胭脂坡下路。

成甚心情意绪。生怕入、梨园歌舞。寂寞阳台云雨散，算人间、谁是吹箫侣。

空买断，两眉聚。

新来镜里惊如许。暗伤怀、莺老花残，几番春暮。事逐孤鸿都已往，月落千山杜宇。

念修竹、天寒何处。不念琐窗并绣户，妾从前、命薄甘荆布。

谁为作，解绦主。

作者简介：刘仙伦（生卒年不详）一名儗，字叔儗，号招山，庐陵（今江西吉安）人。与刘过齐名，称为“庐陵二布衣”。著有《招山小集》一卷。赵万里《校辑宋金元人词》辑为《招山乐章》一卷。